பலேடியம்(II) நைட்ரேட்டு

பலேடியம்(II) நைட்ரேட்டு (Palladium(II) nitrate) என்பது Pd(NO3)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீர் ஈர்க்கும் தன்மை கொண்ட இச்சேர்மம் செம்பழுப்பு நிறத்தில் திண்மமாகக் காணப்படுகிறது.  நைட்ரிக் அமிலத்தில் ஒரு கரைசலாக, ஆல்க்கீன்களை இருநைட்ரேட்டு எசுத்தர்களாக மாற்றும் வினையில் இச்சேர்மம் வினையூக்கியாகப் பயன்படுகிறது. காற்றில்லா வெப்பமூட்டலின் போது இச்சேர்மம் பலேடியம் ஆக்சைடைTimothy T. Wenzel "Palladium(II) Nitrate"  Encyclopedia of Reagents for Organic Synthesis  2001, John Wiley & Sons.  உருவாக்குகிறது. 

பலேடியம் ஆக்சைடு நீரேற்றை நீர்த்த நைட்ரிக் அமிலத்தில் கரைத்து தொடர்ந்து அக்கரைசலைப் படிகமாக்குவதன் மூலம் பலேடியம் நைட்ரேட்டைத் தயாரிக்கலாம். மஞ்சள் கலந்த பழுப்பு நிறத்தில் நீர் ஈர்க்கும் பட்டகங்களாக இந்நைட்ரேட்டு படிகமாகிறது. பலேடியம் உலோகத்தை நைட்ரிக் அமிலத்துடன் வினைபுரியச் செய்தும் பலேடியம் நைட்ரேட்டைத் தயாரிக்கலாம்.

 மேற்கோள்கள் 

பகுப்பு:பலேடியம் சேர்மங்கள்
பகுப்பு:நைட்ரேட்டுகள்